Den 23. maj er der temadag i Hanstholm under overskriften "Der er go' energi i Hanstholm". Her sætter Hanstholm Havneforum fokus på udvikling og udvinding af naturlig energi. Her vil man kigge på de nuværende energianlæg i området og se fremad mod flere muligheder. At det foregår i Hanstholm er ingen tilfældighed. Der er nemlig en lang række udviklingsaktiviteter for vedvarende energi i nærområdet. Deriblandt Danmarks center for bølgeenergi og det nationale testcenter for vindmøller. I forbindelse med temadagen får Hanstholm besøg af 70 internationale forskere fra INORE samt flere politikere og organisationer. Derudover er der seminarer og rundvisning for interesserede.

Opsummering:
Hanstholm sætter fokus på den go'e, vedvarende energi.